नई दिल्ली। महज चार वर्ष की उम्र से अपने फिल्मी कैरियर की शुरुआत करने वाली श्रीदेवी का बॉलीवुड सफर शानदार रहा है, उन्होंने इंडस्ट्री के कई दिग्गज सितारों के साथ बड़ी फिल्मों में काम किया है। श्रीदेवी का फिल्मी कैरियर काफी सफल रहा और अपने इस सफर में उन्होंने कई यादगार फिल्मों में भी अभिनय किया। उनकी बेटी जाह्नवी भी बड़े पर्दे पर अपनी शुरुआत करने जा रही है, जिसको लेकर खुद श्रीदेवी काफी उत्साहित थी। उनके उत्साह का अंदाजा इस बात से लगाया जा सकता है कि उन्होंने अपनी बेटी की फिल्म का पोस्टर पिछले साल से ही ट्विटर पर बतौर पिन पोस्ट कर रखा था।